PATVIRTINTA

Šiaulių m. lopšelio-darželio „Auksinis raktelis“

 direktoriaus 2017 m. rugsėjo 1 d.

 įsakymu Nr. V-41

**ŠIAULIŲ LOPŠELIO-DARŽELIO „AUKSINIS RAKTELIS“**

**DIETISTO PAREIGYBĖS APRAŠYMAS**

**I SKYRIUS**

**BENDROSIOS NUOSTATOS**

1. Lopšelio-darželio dietisto pareigybės aprašymas reglamentuoja dietisto, dirbančio pagal darbo sutartį, darbinę veiklą.

2. Dietistas yra priskiriamas specialistų 3 grupei.

2.1. dietisto pareigybė pagal klasifikatorių: dietistas.

3. Pareigybės lygis: dietistas priskiriamas A-B lygio pareigybei.

4. Pareigybės paskirtis: reikalinga lopšelio darželio vaikų mitybos ir maitinimo bei sanitariniam-higieniniam režimui organizuoti ir koordinuoti.

5. Dietistas yra tiesiogiai pavaldus lopšelio-darželio direktoriui.

6. Dietistą priima į darbą ir atleidžia, skiria darbo užmokestį lopšelio-darželio direktorius Lietuvos Respublikos Darbo kodekso, Lietuvos Respublikos Vyriausybės nustatyta tvarka.

**II SKYRIUS**

**SPECIALŪS REIKALAVIMAI DIETISTUI**

 3. Dietistas privalo:

 3.1. turėti aukštąjį (universitetinį, koleginį) arba aukštesnįjį (specialųjį vidurinį, įgytą iki 1995 metų) išsilavinimą ir dietisto kvalifikaciją.

 3.2. žinoti medicinines higienos normas, vidaus tvarkos, darbuotojų saugos ir sveikatos, sanitarinės higienos ir priešgaisrinės apsaugos taisykles.

 3.3. išmanyti vaikų priežiūros, mitybos bei bendros higienos reikalavimus.

 3.4. mokėti savarankiškai planuoti savo darbus, užtikrinti darbų kokybę.

 3.5. Gebėti bendrauti su žmonėmis, grindžiant tarpusavio pasitikėjimo ir pagarbos principais.

**IV SKYRIUS**

**ŠIAS PAREIGAS EINANČIO DARBUOTOJO FUNKCIJOS**

 4. Dietistė:

 4.1. darbe vadovaujasi Lietuvos Respublikos įstatymais, lopšelio-darželio nuostatais, vidaus tvarkos taisyklėmis ir šiuo pareigybės aprašymu;

 4.2. laikosi gydytojų, Maisto ir veterinarijos tarnybos nurodymų dėl vaikų mitybos;

 4.3. laikosi medicininių ir higieninių normų;

 4.4. sudaro kasdieninį vaikų maitinimo valgiaraštį, orientuotą į perspektyvinį trisdešimties dienų valgiaraštį;

 4.6. rengia kiekvieno patiekalo technologines korteles;

 4.7. tikrina pagal valgiaraštį ruošiamų patiekalų kokybę, degustuoja juos;

 4.8. atsako už kasdieninę virtuvės darbuotojų sveikatos būklę;

 4.9. žino asmens higienos taisykles ir kontroliuoja jų laikymąsi virtuvėje;

 4.10. koreguoja mitybos racioną pagal gydytojo nurodymus, sudaro individualius vaikų maitinimo valgiaraščius;

 4.11. laikosi sanitarinių-higieninių reikalavimų;

 4.12. kontroliuoja maisto išdavimo į grupes higieninius reikalavimus;

 4.13. renka informaciją apie maisto kokybę ir jo poreikį grupėse;

 4.14. gauna informaciją ir teikia siūlymus administracijai bei gydytojams dėl vaikų mitybos tobulinimo;

 4.15. teikia pasiūlymus dėl mitybos pagerinimo ir įvairovės, propaguoja sveikos mitybos principus;

 4.16. įvykus nelaimingam atsitikimui, apsinuodijus maistu, esant avarinei situacijai maisto paruošimo skyriuje, informuoja direktorių;

 4.17. kelia profesinę kvalifikaciją;

 4.18. laiku profilaktiškai tikrinasi savo sveikatą;

 4.19. organizuoja tausojantį maitinimą (esant reikalui);

 4.20. konsultuoja darbuotojus, atsakingus už vaikų maitinimą, sveikos mitybos organizavimo, sveikatos saugojimo klausimais;

 4.21. šviečia lopšelio-darželio bendruomenę sveikos mitybos klausimais;

 4.22. kontroliuoja tiekiamus maisto produktus ir jų sandėliavimą;

 4.23. vertina maisto tvarkymo vietos, gamybos proceso, patiekalų išdavimo atitiktį visuomenės sveikatos priežiūros teisės aktams;

 4.24. informuoja lopšelio-darželio administraciją apie nustatytas maisto gaminimo proceso neatitiktis bei siūlo priemones joms pašalinti, kontroliuoja pažeidimų pašalinimą.

**V SKYRIUS**

**ŠIAS PAREIGAS EINANČIO DARBUOTOJO ATSAKOMYBĖ**

 **5.** Dietistasyra atsakingas už savo pareigų tinkamą vykdymą ar nevykdymą šiame pareigybės aprašyme ir Lietuvos Respublikos teisės aktuose nustatyta tvarka.

 6. Dietistas atsako teisės aktų nustatyta tvarka:

 6.1. už vidaus tvarkos taisyklių, saugos ir sveikatos, priešgaisrinės saugos instrukcijų vykdymą;

 6.2. už asmens sveikatos informacijos konfidencialumo užtikrinimą;

 7. Dietistasuž darbo drausmės pažeidimus gali būti traukiamas drausminėn atsakomybėn. Drausminę nuobaudą skiria lopšelio-darželio direktorius.

**\_\_\_\_\_\_\_\_\_\_\_\_\_\_\_\_\_\_\_\_\_\_\_**

SUDERINTA

Lopšelio-darželio Įstaigos tarybos

2017 m. rugpjūčio 31 d. posėdžio

protokolu Nr. ĮP-4

Susipažinau ir sutinku vykdyti

Dietistė

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas ir pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(data)